
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	31 august 2009

	Nr.
	27/ 390


R A P O R T

asupra proiectului de Lege pentru completarea art. 1 din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
În conformitate cu prevederile art.95  din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx. 609 din 8 octombrie 2008, cu dezbaterea pe fond în procedură obişnuită a proiectului de Lege pentru completarea art.1 din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
La întocmirea prezentului raport Comisia a avut în vedere:

· avizul favorabil al Consiliului Legislativ (nr.603/25.05.2008)
· avizul avizul favorabil al Comisiei pentru buget, finanţe şi bănci (nr.22/453/04.03.200999
· avizul favorabil al Comisiei juridice, de disciplină şi imunităţi (nr.31/968/27.01.2009)
· avizul favorabil al Comisiei pentru drepturile omului, culte şi problemele minorităţilor naţionale (nr.25/427/.5.02.20099
· punctele de vedere ale Guvernului (nr.2100/05.09.2008-favorabil şi nr.927/06.05.2009- negativ).
Proiectul de lege  are ca obiect de reglementare completarea art.1 din Ordonanţa Guvernului nr.105/1999 în sensul eliminării discriminării constatate de către Înalta Curte de Casaţie şi Justiţie, precum şi a celei care există între persoanele care posedă hotărâri de respingere din partea caselor de pensii şi cele care posedă hotărâri judecătoreşti definitive şi irevocabile de respingere a acţiunii.
Comisia propune Plenului Camerei Deputaţilor aprobarea proiectului de lege cu amendamente, care se regăsesc în Anexa la raport.
Proiectul de lege  face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 26 august 2009 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:
- d-l Marius Lazăr - Secretar de Stat

- d-na Gabriela Mateescu - director

- d-na Cecilia Sebe – consilier.
La lucrările comisiei au fost prezenţi 16 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi .
Proiectul de lege a fost adoptat  de Senat în şedinţa din 30 septembrie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

PREŞEDINTE,




SECRETAR,


Victor Paul Dobre



Kerekes Karoly

Întocmit,

Expert Monica Rallu CURTA

ANEXĂ

	Nr.crt
	Textul Senatului
	Amendamentul propus
	Motivare

	1.
	Titlul legii

Lege pentru completarea art.1  din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
	Nemodificat
	

	2.
	Art.I.- Articolul 1 din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în românia cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, cu modificările şi completările ulterioare, se modifică după cum urmează:


	Art.I.- La articolul 1 din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu  modifiări şi completări prin Legea nr.189/2000, cu modificările şi completările ulterioare, după alineatul (1) se introduce un nou alineat, alineatul (2) cu următorul cuprins:

Autor: d-l deputat Adrian Solomon
	Pentru respectarea normelor de tehnică legislativă, fiind necesară evidenţierea evenimentelor legislative intervenite asupra ordonanţei, după intrarea ei în vigoare.

	3.
	- La articolul 1, după alineatul (1) se introduce un nou alineat, alin. (2) cu următorul cuprins:

“(2) Persoanele prevăzute la alin.1 lit.c) beneficiază de drepturile prevăzute de lege indiferent dacă, la data refugierii, expulzării sau strămutării în altă localitate aveau domiciliul pe teritoriul statului român sau pe teritorii vremelnic ocupate de alte state şi indiferent dacă localitatea în care au fost refugiaţi, expulzaţi sau strămutaţi se afla sub jurisdicţie românească ori sub administrarea acelor state”,
	“(2) De aceleaşi drepturi beneficiază, la cerere, şi persoanele care aveau domiciliul pe teritoriul statului român sau pe teritoriile româneşti vremelnic ocupate de către alte state, indiferent dacă localitatea în care au fost refugiate, expulzate sau strămutate se afla sub administraţie românească ori sub administraţia acelor state, ale căror cereri anterioare au fost soluţionate prin hotărâri de respingere ale comisiei prevăzute la art.7 alin. (1) şi alin.( 11)”.

Autor: d-l deputat Victor Paul Dobre 
	Pentru o mai corectă formulare şi o corelare în textul de modificare cu dispoziţiile art.22 din Hotărârea Guvernului nr.287/2008 privind modificarea şi completarea Normelor metodologice de aplicare a Ordonanţei Guvernului nr.105/1999.

	4.
	Art.II.- Persoanele îndreptăţite potrivit prevederilor art.1 alin.(1) lit. c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, cu modificările şi completările , cărora, până la data intrării în vigoare a prezentei legi, li s-au respins acţiunile prin hotărâri judecătoreşti definitive şi irevocabile, pot introduce cereri noi la casele judeţene de pensii sa, după caz, la Casa de Pensii  a municipiului Bucureşti.
	Art.II.- Persoanele îndreptăţite potrivit prevederilor art.1 alin.(1) lit. c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr. 189/2000, cu modificările şi completările ulterioare, cărora, până la data intrării în vigoare a prezentei legi, li s-au respins acţiunile prin hotărâri judecătoreşti definitive şi irevocabile, pot introduce cereri noi la casele judeţene de pensii sau, după caz, la Casa de Pensii  a municipiului Bucureşti.

Autor: d-l deputat Victor Paul Dobre


	Pentru respectarea normelor de tehnică legislativă.











4/6
PAGE  
5/6

